Billi l-proposta tissostitwixxi d-Direttiva attwali, il-bażi ġuridika tibqa’ l-Artikolu 100(2) tat-TFUE (ex. Artikolu 80(2) TEC), li jinkludi l-adozzjoni tar-regoli komuni għat-trasport bil-baħar. Minkejja li d-Direttiva għandha l-għan li tipproteġi l-ambjent tal-baħar minn skariki ta’ skart fil-baħar, l-objettiv ġenerali tal-politika huwa li tiffaċilita t-trasport marittimu u tikkontribwixxi għar-realizzazzjoni tas-suq intern tat-trasport.

·L-evalwazzjonijiet ex post/il-kontrolli tal-idoneità tal-leġiżlazzjoni eżistenti

3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

L-istudju ta’ valutazzjoni ex post tal-2015 stħarreġ dejta li waslet minn 40 port kummerċjali kbar li fuqha ssejset serje taż-żmien dwar il-konsenji tal-iskart għall-perjodu 2004-2013. Parti mid-dejta oriġinat minn studji li l-EMSA kienet wettqet qabel b'rabta mal-implimentazzjoni tad-Direttiva, u li kienu ssupplimentati minn stħarriġ tal-partijiet ikkonċernati.

Kwistjonijiet oħra li ġew enfasizzati mill-valutazzjoni ex post:

–Ġiet inkluża tabella li tqabel l-alternattivi politiċi differenti mal-Konvenzjoni MARPOL. Ġie spjegat ukoll li l-għażla ppreferuta ibbażata fuq allinjament mal-MARPOL mhix l-istess bħal allinjament sħiħ, peress li dan ikun ifisser li jitneħħew xi obbligi fundamentali, li wrew li huma ferm rilevanti u utli, kif intwera fl-evalwazzjoni ex post (REFIT) tad-Direttiva. Spjegazzjonijiet addizzjonali ġew inklużi biex juru l-proporzjonalità ta’ kull waħda mill-għażliet, u ġiet ipprovduta aktar informazzjoni dwar kif l-alternattivi preferuti jipproponu li tiġi definita mill-ġdid il-pożizzjoni ta’ bastimenti iżgħar, jiġifieri l-bastimenti tas-sajd u l-opri tal-baħar għar-rikreazzjoni, bl-utilizzazzjoni ta’ approċċ divrenzjat għal eżekuzzjoni fuq il-bażi tat-tunnellaġġ gross u t-tul kollu tagħhom.

“Skart minn bastimenti”, kif definit fil-punti (c) u (d) għandu jitqies bħala skart skont it-tifsira tal-Artikolu 3(1) tad-Direttiva 2008/98/KE.

(c)Il-faċilitajiet tal-akkoljenza fil-portijiet għall-iskart jippermettu l-immaniġġjar tal-iskart tal-bastimenti b’mod ambjentalment xieraq skont ir-rekwiżiti tad-Direttiva 2008/98/KE u leġiżlazzjoni oħra rilevanti tal-Unjoni dwar l-iskart. Għal dan l-għan, l-Istati Membri għandhom jipprevedu l-ġbir separat ta’ skart minn bastimenti f’portijiet kif meħtieġ skont il-leġiżlazzjoni tal-Unjoni dwar l-iskart, b’mod partikolari d-Direttiva 2008/98/KE, id-Direttiva 2012/19/UE u d-Direttiva 2006/66/KE. Il-punt (c) għandu japplika mingħajr preġudizzju għar-rekwiżiti aktar stretti imposti permezz tar-Regolament (KE) Nru 1069/2009 għall-ġestjoni ta’ skart mill-industrija tal-ikel minn trasport internazzjonali.

L-Istati Membri għandhom jistabbilixxu r-regoli dwar il-penali applikabbli għal ksur tad-dispożizzjonijiet nazzjonali adottati skont din id-Direttiva u għandhom jieħdu l-miżuri meħtieġa kollha biex jiżguraw li jiġu implimentati. Il-penali previsti għandhom ikunu effettivi, proporzjonati u dissważivi.

Taqsima 5: Dispożizzjonijiet finali

Artikolu 17

Skambju ta' esperjenza

Il-Kummissjoni għandha tipprevedi l-organizzazzjoni ta’ skambji ta’ esperjenza bejn l-awtoritajiet nazzjonali tal-Istati Membri u l-esperti, inklużi dawk mis-settur privat, dwar l-applikazzjoni ta’ din id-Direttiva fil-portijiet tal-Unjoni.

Artikolu 18

Proċedura ta’ emenda

1.Il-Kummissjoni għandha tingħata s-setgħa li tadotta atti delegati skont l-Artikolu 19 sabiex temenda l-Annessi għal din id-Direttiva u r-referenzi għal strumenti tal-IMO sa fejn dan ikun meħtieġ sabiex jinġiebu konformi mal-liġi tal-Unjoni jew sabiex jitqiesu l-iżviluppi fil-livell internazzjonali, b’mod partikolari fl-IMO.

2.L-Annessi jistgħu jiġu emendati wkoll meta dan ikun meħtieġ sabiex jiġu mtejba l-arranġamenti ta’ implimentazzjoni u monitoraġġ stabbiliti b’din id-Direttiva, b’mod partikolari dawk previsti fl-Artikoli 6, 7 u 9, sabiex tkun żgurata l-effikaċja ta’ notifika u konsenja ta’ skart, u l-applikazzjoni xierqa ta’ eżenzjonijiet.

3.F'ċirkostanzi eċċezzjonali, fejn ikun debitament ġustifikat minn analiżi adatta mill-Kummissjoni u sabiex tiġi evitata theddida serja u inaċċettabbli lis-sikurezza marittima, is-saħħa, l-għajxien abbord il-bastiment jew il-kondizzjonijiet tax-xogħol jew l-ambjent tal-baħar, jew biex tiġi evitata inkompatibbiltà mal-leġiżlazzjoni marittima tal-Unjoni, il-Kummissjoni għandu jkollha s-setgħa li tadotta atti delegati f'konformità mal-Artikolu 19, li jemendaw din id-Direttiva sabiex ma tiġix applikata, għall-finijiet ta' din id-Direttiva, emenda għall-Konvenzjoni MARPOL.

4.Dawk l-atti delegati għandhom jiġu adottati tal-inqas tliet xhur qabel l-iskadenza tal-perijodu stabbilit internazzjonalment għall-aċċettazzjoni taċita tal-emenda kkonċernata jew id-data prevista għad-dħul fis-seħħ ta' din l-emenda. Fil-perijodu ta' qabel id-dħul fis-seħħ ta' dawk l-att delegati, l-Istati Membri għandhom joqogħdu lura minn kwalunkwe inizjattiva maħsuba biex tintegra l-emenda fil-leġiżlazzjoni nazzjonali jew biex tapplika l-emenda għall-istrument internazzjonali kkonċernat. .

Artikolu 19

Eżerċizzju ta’ delega

1.Is-setgħa li jiġu adottati atti delegati msemmija fl-Artikolu 8(5), l-Artikolu 18(1), l-Artikolu 18(2) u l-Artikolu 18(3) għandha tingħata lill-Kummissjoni għal perjodu ta' ħames snin minn [the date of entry into force]. Il-Kummissjoni għandha tfassal rapport b’rabta mad-delega tas-setgħa sa mhux aktar tard minn disa’ xhur qabel ma jintemm il-perjodu ta’ ħames snin. Id-delega tas-setgħa għandha tiġi estiża b'mod taċitu għal perijodi ta' żmien identiċi sakemm il-Parlament Ewropew jew il-Kunsill ma jopponux tali estensjoni mhux iktar tard minn tliet xhur qabel it-tmiem ta' kull perjodu.

2.Id-delega tista’ tiġi revokata f’kull mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta' setgħa speċifikata f'dik id-deċiżjoni. Għandha ssir effettiva fil-jum wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata fih. M'għandhiex taffettwa l-validità ta' kwalunkwe att delegat li jkun diġà fis-seħħ.

3.Hekk kif tadotta att delegat, il-Kummissjoni tinnotifikah fl-istess ħin lill-Parlament Ewropew u lill-Kunsill.

4.L-att delegat għandhom jidħlu fis-seħħ biss jekk ma tkun ġiet imfissra l-ebda oġġezzjoni jew mill-Parlament Ewropew jew mill-Kunsill fi żmien xahrejn min-notifika ta’ dak l-att lill-Parlament Ewropew u lill-Kunsill jew jekk, qabel ma dak il-perjodu jiskadi, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex sejrin joġġezzjonaw. Dak il-perijodu għandu jiġi estiż b’xahrejn fuq l-inizjattiva tal-Parlament Ewropew u tal-Kunsill.

Artikolu 20

Kumitat

1.Il-Kummissjoni għandha tiġi assistita mill-Kumitat dwar l-Ibħra Protetti u l-Prevenzjoni ta’ Tniġġis minn Bastimenti (COSS), stabbilit permezz tar-Regolament (KE) Nru 2099/2002. Dak il-Kumitat għandu jkun kumitat skont it-tifsira tar-Regolament (UE) Nru 182/2011.

2.Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.

Artikolu 21

Emendi għad-Direttiva 2009/16/KE

Id-Direttiva 2009/16/KE hija emendata kif ġej: